**โครงการบริการประชาชนในช่วงพักเที่ยง และในวันหยุดราชการ (วันเสาร์)**

**องค์การบริหารส่วนตำบลสระแก้ว อำเภอท่าศาลา จังหวัดนครศรีธรรมราช**

**……………………………………**

**๑. ชื่อโครงการ** บริการประชาชนในช่วงพักเที่ยง และในวันหยุดราชการ (วันเสาร์)

**๒. หลักการและเหตุผล**

การบริการที่ดีมีคุณภาพเป็นภารกิจที่หน่วยงานภาครัฐต้องดำเนินการ โดยเฉพาะองค์กรปกครองส่วนท้องถิ่น ซึ่งเป็นหน่วยงานที่มีความใกล้ชิดประชาชนในท้องถิ่นมากที่สุด จึงต้องจัดให้มีการบริการประชาชนที่ดีและมีคุณภาพ ตามมาตรา ๓/๑ แห่งพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕ “การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจ การลดขั้นตอนการปฏิบัติงาน การลดภารกิจและยุบเลิกหน่วยงานที่ไม่จำเป็น การกระจายอำนาจการตัดสินใจ และการอำนวยความสะดวกและตอบสนองความต้องการของประชาชน” การปฏิบัติงานเพื่อให้ความรวดเร็วและอำนวยความสะดวกและตอบสนองความต้องการของประชาชน จึงจำเป็นต้องมีมาตรการและวิธีในการปฏิบัติราชการดังกล่าว ให้บรรลุวัตถุประสงค์และเป้าหมาย

องค์การบริหารส่วนตำบลสระแก้ว จึงได้จัดให้บริการประชาชนที่มาติดต่อราชการได้รับความสะดวก รวดเร็วในการรับบริการ โดยให้พนักงานส่วนตำบล ลูกจ้างประจำ และพนักงานจ้าง ปฏิบัติหน้าที่ให้บริการประชาชนในช่วงพักเที่ยง ในวันหยุดราชการ (วันเสาร์) เพื่อตอบสนองตามความต้องการประชาชนในการติดต่อขอรับบริการจากหน่วยงานราชการ

**๓. วัตถุประสงค์**

๓.๑ เพื่อมุ่งเน้นการบริการประชาชนในการมาติดต่อราชการในช่วงพักเที่ยง และในวันหยุดราชการ (วันเสาร์)

๓.๒ เพื่ออำนวยสะดวก รวดเร็ว ตอบสนองความต้องการการติดต่อราชการของประชาชน

๓.๓ เพื่อปรับวิธีการปฏิบัติราชการในด้านการให้บริการประชาชน

๓.๔ เพื่อเพิ่มประสิทธิภาพการให้บริการประชาชน โดยประชาชนสามารถติดต่อราชการได้ในช่วงพักเที่ยง และในวันหยุดราชการ (วันเสาร์)

**๔. เป้าหมาย**

ประชาชนในพื้นที่ หมู่ที่ ๑ – ๑๑ ตำบลสระแก้ว

**๕. ระยะเวลาการให้บริการประชาชน**

๕.๑ วันจันทร์ ถึง วันศุกร์ ให้บริการในช่วงพักเที่ยง (เวลา ๑๒.๐๐ น. ถึง ๑๓.๐๐ น.)

๕.๒ วันเสาร์ ให้บริการประชาชน ตั้งแต่เวลา ๐๘.๓๐ น. ถึง ๑๖.๓๐ น.

-๒-

**๖. ระยะเวลาดำเนินการ**

๑ตุลาคม ๒๕๕๘ ถึง ๓๐ กันยายน ๒๕๕๙

**๗. วิธีดำเนินการ**

๗.๑ เสนอโครงการเพื่อพิจารณาอนุมัติ

๗.๒ ประชาชนสัมพันธ์ในประชาชนในพื้นที่ทราบ

๗.๓ จัดทำคำสั่งแต่งตั้งพนักงานส่วนตำบล ลูกจ้างประจำ และพนักงานจ้าง

๗.๔ สรุปผลการดำเนินงานในการให้บริการประชาชน ให้ผู้บริหารทราบทุกเดือน

**๘. สถานที่ดำเนินการ**

ที่ทำการองค์การบริหารส่วนตำบลสระแก้ว

**๙. หน่วยงานที่รับผิดชอบ**

สำนักงานปลัด กองคลัง และกองช่าง

**๑๐. ผลประโยชน์ที่คาดว่าจะได้รับ**

๑๐.๑ ประชาชนสามารถมาติดต่อราชการในช่วงพักเที่ยง และในวันหยุดราชการ (วันเสาร์)

๑๐.๒ อำนวยความสะดวก รวดเร็ว ตอบสนองความต้องการการติดต่อราชการของประชาชน

๑๐.๓ เพิ่มประสิทธิภาพการให้บริการประชาชน โดยประชาชนสามารถติดต่อราชการได้ในช่วงพักเที่ยง และในวันหยุดราชการ (วันเสาร์)

(ลงชื่อ) ผู้เขียนโครงการ

(นางจีรภา พันธรังษี)

เจ้าหน้าที่บริหารงานทั่วไป

(ลงชื่อ) ผู้เสนอโครงการ

(นางสาวอารีย์ ธีระบัญชร)

หัวหน้าสำนักงานปลัด

(ลงชื่อ ) ผู้พิจารณาโครงการ

(นายอับดุลย์รอหีม หวังหยัน)

รองปลัดองค์การบริหารส่วนตำบลสระแก้ว

-๓-

(ลงชื่อ) ผู้เห็นชอบโครงการ

(นายไชยสิทธิ์ เทพทอง)

ปลัดองค์การบริหารส่วนตำบลสระแก้ว

🖵 อนุมัติโครงการ

🖵 ไม่อนุมัติโครงการ

(ลงชื่อ) ผู้อนุมัติโครงการ

(นายวิโรจน์ พิมเสน)

นายกองค์การบริหารส่วนตำบลสระแก้ว

**ตารางการให้บริการประชาชนในช่วงพักเที่ยง และวันหยุดราชการ (วันเสาร์)**

**องค์การบริหารส่วนตำบลสระแก้ว อำเภอท่าศาลา จังหวัดนครศรีธรรมราช**

|  |  |  |  |  |
| --- | --- | --- | --- | --- |
| **ที่** | **กระบวนงานการให้บริการ** | **ระยะเวลาการให้บริการ** | **หน่วยงานผู้รับผิดชอบ** | **ผู้รับผิดชอบ** |
| ๑ | รับเรื่องราวร้องเรียน/ร้องทุกข์ | ๑ ตุลาคม ๒๕๕๘ ถึง  ๓๐ กันยายน ๒๕๕๙ | สำนักงานปลัด | นางจีรภา พันธรังษี |
| ๒ | การรับขึ้นทะเบียนผู้รับเบี้ยยังชีพผู้ป่วยเอดส์ | ๑ ตุลาคม ๒๕๕๘ ถึง  ๓๐ กันยายน ๒๕๕๙ | สำนักงานปลัด | นายวสันต์ จิตแฉล้ม |
| ๓ | การรับขึ้นทะเบียนผู้รับเบี้ยยังชีพผู้สูงอายุ | ๑ – ๓๐ พฤศจิกายน ๒๕๕๘ | สำนักงานปลัด | นายวสันต์ จิตแฉล้ม |
| ๔ | การรับขึ้นทะเบียนผู้รับเบี้ยยังชีพผู้พิการ | ๑ – ๓๐ พฤศจิกายน ๒๕๕๘ | สำนักงานปลัด | นายวสันต์ จิตแฉล้ม |
| ๕ | การชำระภาษีโรงเรือนและที่ดิน | ๑ มกราคม – ๒๙ กุมภาพันธ์ ๒๕๕๙ | กองคลัง | นางสาวเพ็ญทิพย์  สุคนธ์ |
| ๖ | การชำระภาษีป้าย | ๑ มกราคม – ๓๑ มีนาคม ๒๕๕๙ | กองคลัง | นางสาวเพ็ญทิพย์  สุคนธ์ |
| ๗ | การชำระภาษีบำรุงท้องที่ | ๑ มกราคม – ๓๐ เมษายน ๒๕๕๙ | กองคลัง | นางสาวเพ็ญทิพย์  สุคนธ์ |
| ๘ | การจดทะเบียนพาณิชย์ | ๑ ตุลาคม ๒๕๕๘ ถึง ๓๐ กันยายน ๒๕๕๙ | กองคลัง | นางสาวเพ็ญทิพย์  สุคนธ์ |
| ๙ | การขออนุญาตก่อสร้างอาคาร | ๑ ตุลาคม ๒๕๕๘ ถึง ๓๐ กันยายน ๒๕๕๙ | กองช่าง | นายสฤษดิ์ มาลาศรี |
| ๑๐ | การขออนุญาตขุดดินถมดิน | ๑ ตุลาคม ๒๕๕๘ ถึง  ๓๐ กันยายน ๒๕๕๙ | กองช่าง | นายสฤษดิ์ มาลาศรี |